《高山流水·弹琴》
清代·饶芝祥

刺桐花外雨丝丝。正湘纹、午梦惊回。睡起泪沾衣。

芳情不遣人知。慵料理、酒斝茶卮。拍幽恨惟有，膝横玉柱，手按金徽。

况卓娘薄命，新谱白头词。

堪悲。相亲不相见，凭腕下、写出相思。征棹已迟迟。

鱼腹书尚依稀。最凄凉、鹊别鸾离。从此后羡煞，秦家箫玉，彩凤双飞。

空思量昔日，同启锦囊时。

作者简介：饶芝祥 (1861一1912) 字符九，号占斋，江西南城县人。光绪十一年(1885) 贡生，不久中举人，十五年考授内阁中书。二十年成进士，选授编修。二十六年八国联军攻占北京，芝祥随光绪帝和慈禧太后逃至西安。宣统三年(1911) 四川爆发保路风潮，芝祥上疏请撤总督赵尔丰，但未被采纳，后调任贵州铜仁知府。赴任途中，辛亥革命爆发。次年，抑郁病逝于南昌。